
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 23 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Ολοκλήρωση - οριστικοποίηση και πιστοποίηση της 
έναρξης της παραγωγικής λειτουργίας της επέν¬ 
δυσης της εταιρείας ΑΡΓΕΝΤΙΚΟ ΑΝΩΝΥΜΗ ΞΕ¬ 
ΝΟΔΟΧΕΙΑΚΗ ΚΑΙ ΤΟΥΡΙΣΤΙΚΗ ΕΤΑΙΡΕΙΑ η οποία 

έχει υπαχθεί στις διατάξεις του ν. 3299/2004. 1 

Καθορισμός Ωριαίας Αντιμισθίας Έκτακτου Εκπαι¬ 
δευτικού Προσωπικού (Ε.Ε.Π.) Ακαδημιών Εμπο¬ 
ρικού Ναυτικού (Α.Ε.Ν.). 2 

Καθορισμός της ωριαίας αποζημίωσης υπερωριακής 
διδασκαλίας εκπαιδευτικού προσωπικού (Ε.Π) των 

Α.Ε.Ν. 3 

Καθιέρωση υπερωριακής εργασίας υπαλλήλων της 
Υπηρεσίας Δημοσιονομικού Ελέγχου του Γ.Λ.Κ. 

στο Υ.ΠΕ.ΧΩ.Δ.Ε. 4 

Έγκριση απογευματινής υπερωριακής εργασίας 
υπαλλήλων της Υπηρεσίας Συντάξεων του Γενι¬ 
κού Λογιστηρίου του Κράτους. 5 

Καθιέρωση υπερωριακής εργασίας υπαλλήλων της 
Διεύθυνσης 50ης Εκκαθάρισης, Ελέγχου και Εντο¬ 
λής Πληρωμής Αποδοχών του Γ.Λ.Κ. 6 

Οργάνωση και λειτουργία του Κέντρου Έρευνας και 

Τεχνολογίας Εθνικής Άμυνας (ΚΕΤΕΘΑ). 7 

Έγκριση πιστώσεων για την πληρωμή ανειλημμένων 
υποχρεώσεων του μέτρου της Πρόωρης Συντα- 

ξιοδότησης για το έτος 2007. 8 

Παράταση προθεσμίας εγγραφών στα Ιδιωτικά Ι.Ε.Κ. 
Μετάθεση ημερομηνίας έναρξης των μαθημάτων 
στα Ιδιωτικά Ι.Ε.Κ. 9 


ΑΠΟΦΑΣΕΙ Σ 

(1) 

Ολοκλήρωση - οριστικοποίηση και πιστοποίηση της 
έναρξης της παραγωγικής λειτουργίας της επένδυ¬ 
σης της εταιρείας ΑΡΓΕΝΤΙΚΟ ΑΝΩΝΥΜΗ ΞΕΝΟΔΟ¬ 
ΧΕΙΑΚΗ ΚΑΙ ΤΟΥΡΙΣΤΙΚΗ ΕΤΑΙΡΕΙΑ η οποία έχει υπα¬ 
χθεί στις διατάξεις του ν. 3299/2004. 

Ο ΥΠΟΥΡΓΟΣ ΚΑΙ Ο ΥΦΥΠΟΥΡΓΟΣ 
ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Μετηνυπ’αριθμ.51825/ΥΠΕ/4/00024/Ε/ν.3299/2004/2006 
απόφαση του Υπουργού και Υφυπουργού Οικονομίας και 
Οικονομικών πιστοποιείται η ολοκλήρωση - οριστικο- 


17 Ιανουάριου 2007 
ποίηση του κόστους και η έναρξη της παραγωγικής 
λειτουργίας της επένδυσης της εταιρείας ΑΡΓΕΝΤΙΚΟ 
ΑΝΩΝΥΜΗ ΞΕΝΟΔΟΧΕΙΑΚΗ ΚΑΙ ΤΟΥΡΙΣΤΙΚΗ ΕΤΑΙΡΕΙΑ, 
που αναφέρεται στη μετατροπή διατηρητέου κτίσματος 
στην πόλη της Χίου σε τουριστικό κατάλυμα - προσθήκη 
κολυμβητικών δεξαμενών -χώρου στάθμευσης αυτοκι¬ 
νήτων, με τους εξής όρους: 

• Το συνολικό κόστος της επένδυσης ανέρχεται στο 
ποσό των δύο εκατομμυρίων τριακοσίων εβδομήντα 
πέντε χιλιάδων ευρώ (€ 2.375.000). 

• Το συνολικό ενισχυόμενο κόστος της επένδυσης 
ανέρχεται στο ποσό των δύο εκατομμυρίων τριακοσίων 
εβδομήντα πέντε χιλιάδων ευρώ (€ 2.375.000). 

• Το ύψος της ιδίας συμμετοχής ανέρχεται στο ποσό 
του ενός εκατομμυρίου εξήντα οκτώ χιλιάδων επτα¬ 
κοσίων πενήντα ευρώ (€ 1.068.750) που αποτελεί πο¬ 
σοστό 45% του συνολικού κόστους της ενισχυόμενης 
επένδυσης. 

• Το ύψος της επιχορήγησης ανέρχεται στο ποσό του 
ενός εκατομμυρίου τριακοσίων έξι χιλιάδων διακοσίων 
πενήντα ευρώ (€ 1.306.250), που αποτελεί ποσοστό 55% 
του συνολικού κόστους της ενισχυόμενης επένδυσης. 

• Ημερομηνία ολοκλήρωσης της επένδυσης: 21.7.2006. 

Επίσης με την παραπάνω απόφαση εγκρίθηκε η κατα¬ 
βολή του υπολοίπου της επιχορήγησης ποσού εξακοσίων 
τριάντα δύο χιλιάδων πεντακοσίων ευρώ (€632.500). 

Η περίληψη αυτή να δημοσιευθεί στην Εφημερίδα της 
Κυβερνήσεως. 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

ΓΕΩΡΓ. ΑΛΟΓΟΣΚΟΥΦΗΣ ΧΡΗΣΤΟΣ ΦΩΛΙΑΣ 
-♦- 

Αριθμ. 2/75964/0022 (2) 

Καθορισμός Ωριαίας ΑντιμισθίαςΈκτακτου Εκπαιδευτι¬ 
κού Προσωπικού (Ε.Ε.Π.) Ακαδημιών Εμπορικού Ναυ¬ 
τικού (Α.Ε.Ν.). 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

α) Το άρθρο 14 παραγρ. 8 του ν. 2638/1998 (ΦΕΚ 204 
Α/1998) «Οργάνωση και λειτουργία της Ναυτικής Εκ- 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


παίδευσης, μισθολογικές ρυθμίσεις για το προσωπικό 
αυτής και άλλες διατάξεις». 

β) Το άρθρο 90 του «Κώδικα νομοθεσίας για την Κυ¬ 
βέρνηση και τα κυβερνητικά όργανα» που κυρώθηκε με 
το άρθρο πρώτο του π.δ. 63/2005 (98 Α'). 

γ) Τις διατάξεις του ν.δ. 99/1973 «Περί συστάσεως 
Κεφαλαίου Ναυτικής Εκπαίδευσης (ΦΕΚ 173 Α/1973). 

δ) Την υπ’ αριθμ. 86005/3165/6.7.1981 κοινή απόφαση 
των Υπουργών Οικονομικών και Εμπορικής Ναυτιλίας 
«Περί κυρώσεως Οικονομικού Κανονισμού Κεφαλαίου 
Ναυτικής Εκπαιδεύσεως (ΦΕΚ 424Β/1981). 

ε) Το άρθρο 9 παραγρ. 1 του ν. 3450/2006 (ΦΕΚ 
64Α/2006). 

στ) Την υπ’ αριθμ. 37930/ΔΙΟΕ 1264 απόφαση με θέμα 
«Καθορισμός αρμοδιοτήτων των Υφυπουργών Οικονο¬ 
μίας και Οικονομικών» (ΦΕΚ 1432 Β/2005), όπως τρο¬ 
ποποιήθηκε από την υπ’ αριθμ. 5733/ΔΙΟΕ 174/2006 (Β' 
204) όμοια απόφαση. 

ζ) Το άρθρο 40 του ν. 849/1978 (ΦΕΚ 232Α/1978), όπως συ¬ 
μπληρώθηκε με το άρθρο 8 του ν. 2129/1993 (ΦΕΚ 57/1993). 

η) Το γεγονός ότι από τις ρυθμίσεις της απόφασης αυτής 
δεν προκαλείται δαπάνη σε βάρος του Κρατικού Προϋπο¬ 
λογισμού και προκαλείται δαπάνη σε βάρος του Προϋπολο¬ 
γισμού του Κεφαλαίου Ναυτικής Εκπαίδευσης (ΚΝΕ) ύψους 
500.000,00 ευρώ περίπου για το έτος 2006 και 2.000.000,00 
ευρώ περίπου για κάθε επόμενο οικονομικό έτος. Για την 
ανωτέρω δαπάνη έχει περιληφθεί ανάλογη πίστωση στον 
Κ.Α 0267 του Προϋπολογισμού του Κεφαλαίου Ναυτικής 
Εκπαίδευσης (ΚΝΕ) έτους 2006, αποφασίζουμε: 

1. Καθορίζουμε την ωριαία αντιμισθία του Έκτακτου 
Εκπαιδευτικού Προσωπικού των (Ε.Ε.Π.) Ακαδημιών 
Εμπορικού Ναυτικού (Α.Ε.Ν.) σύμφωνα με τα προσόντα 
που προσδιορίζονται: 

Α. Στην παραγρ. 4 του άρθρου 14 του ν. 2638 (ΦΕΚ 
204Α/2.9.2006), όπως αυτό τροποποιήθηκε με την πα- 
ραγρ. 1 του άρθρου 9 του ν. 3450 (ΦΕΚ 64Α/30.3.2006) 
ως εξής: 

ί) Επιστημονικοί Συνεργάτες ναυτικών μαθημάτων σε 
15,87 Ευρώ. 

ϋ) Επιστημονικοί Συνεργάτες γενικών και τεχνικών 
μαθημάτων σε 15,87 Ευρώ. 

ιϋ) Εργαστηριακοί Συνεργάτες ναυτικών μαθημάτων 
σε 12,97 Ευρώ. 

ίν) Εργαστηριακοί Συνεργάτες γενικών και τεχνικών 
μαθημάτων σε 12,97 Ευρώ, 
ν) Ειδικοί Εκπαιδευτικοί Συνεργάτες σε 12,97 Ευρώ. 

Β. Στην παραγρ. 5 του άρθρου 14 του ν. 2638 (ΦΕΚ 
204Α/2.9.2006), όπως αυτό τροποποιήθηκε με την πα- 
ραγρ. 1 του άρθρου 9 του ν. 3450 (ΦΕΚ 64Α/30.3.2006) 
ως εξής: 

ί) Επιστημονικοί Συνεργάτες ναυτικών μαθημάτων σε 
15,11 Ευρώ. 

ϋ) Επιστημονικοί Συνεργάτες γενικών και τεχνικών 
μαθημάτων σε 15,11 Ευρώ. 

ιϋ) Εργαστηριακοί Συνεργάτες ναυτικών μαθημάτων 
σε 12,05 Ευρώ. 

ίν) Εργαστηριακοί Συνεργάτες γενικών και τεχνικών 
μαθημάτων σε 12,05 Ευρώ, 
ν) Ειδικοί Εκπαιδευτικοί Συνεργάτες σε 12,05 Ευρώ. 

2. Η ισχύς της παρούσας αρχίζει από την 1.10.2006 
και καταργούνται οι υπ’ αριθμ. 2/59597/0022/7.11.2002, 
2/17806/0022/22.3.2000, 2/79736/0022/25.11.1999 προηγού¬ 
μενες όμοιες αποφάσεις. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Δεκεμβρίου 2006 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΑΣ 

ΚΑΙ ΟΙΚΟΝΟΜΙΚΩΝ ΕΜΠΟΡΙΚΗΣ ΝΑΥΤΙΛΙΑΣ 

ΠΕΤΡΟΣ ΔΟΥΚΑΣ ΜΑΝ. Κ. ΚΕΦΑΛΟΓΙΑΝΝΗΣ 
-♦- 

Αριθμ. 2/66994/0022 (3) 

Καθορισμός της ωριαίας αποζημίωσης υπερωριακής 
διδασκαλίας εκπαιδευτικού προσωπικού (Ε.Π) των 

Α.Ε.Ν. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

α) Το άρθρο 15 κεφ. Γ παραγρ. 6 και άρθρο 37 εδαφ. 
β του ν. 2638/1998 (ΦΕΚ 204Α/1998) «Οργάνωση και λει¬ 
τουργία της Ναυτικής Εκπαίδευσης, μισθολογικές ρυθ¬ 
μίσεις για το προσωπικό αυτής και άλλες διατάξεις». 

β) Τις διατάξεις του ν.δ. 99/1973 «Περί συστάσεως 
Κεφαλαίου Ναυτικής Εκπαίδευσης (ΦΕΚ 173Α/1973). 

γ) Την υπ’ αριθμ. 86005/3165/17.7.1981 κοινή απόφαση 
των Υπουργών Οικονομικών και Εμπορικής Ναυτιλίας 
«Περί κυρώσεως Οικονομικού Κανονισμού Κεφαλαίου 
Ναυτικής Εκπαιδεύσεως (ΦΕΚ 424Β/1981). 

δ) Το άρθρο 5 παραγρ. 1, άρθρο 8 και το άρθρο 15 του 
ν. 3450/2006 (ΦΕΚ 64Α/2006). 

ε) Την υπ’ αριθμ. 37930/ΔΙΟΕ 1264 απόφαση με θέμα 
«Καθορισμός αρμοδιοτήτων των Υφυπουργών Οικονομίας 
και Οικονομικών» (ΦΕΚ 1432 Β/2005), όπως τροποποιήθηκε 
από την υπ’ αριθμ. 5733/ΔΙΟΕ 174/2006 (Β' 204) όμοια 
απόφαση. 

στ) Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του Κρατικού 
Προϋπολογισμού και προκαλείται δαπάνη σε βάρος του 
Προϋπολογισμού του Κεφαλαίου Ναυτικής Εκπαίδευσης 
(ΚΝΕ) ύψους 80.000,00 ευρώ περίπου για το έτος 2006 
και 350.000,00 ευρώ περίπου για κάθε επόμενο οικο¬ 
νομικό έτος. Γ ια το σύνολο της ανωτέρω δαπάνης έχει 
εγγράφει πίστωση στον ΚΑ 0267 του Προϋπολογισμού 
του Κεφαλαίου Ναυτικής Εκπαίδευσης (ΚΝΕ) οικονομι¬ 
κού έτους 2006, αποφασίζουμε: 

1. Καθορίζουμε την αμοιβή του Εκπαιδευτικού Προσω¬ 
πικού των Α.Ε.Ν. για κάθε ώρα υπερωριακής διδακτικής 
απασχόλησης τους ως εξής: 

Α) Για τους ήδη υπηρετούντες ανά βαθμίδα στην 
οποία ανήκουν ως ακολούθως: 
α. Καθηγητές 9,15 Ευρώ 
β. Επίκουροι 8,55 Ευρώ 
γ. Επιμελητές 7,94 Ευρώ 
δ. Καθηγητές ειδικών μαθημάτων 7,94 Ευρώ. 

Β) Γ ια αυτούς που πρόκειται να προσληφθούν σύμφω¬ 
να με το ν. 3450/2006 και για τους ήδη υπηρετούντες, 
που θα κριθούν με τη διαδικασία του ίδιου νόμου, ανά 
βαθμίδα στην οποία θα προσληφθούν ή θα ενταχθούν 
αντίστοιχα,ως ακολούθως: 
α. Καθηγητές 9,15 Ευρώ 
β. Αναπληρωτές Καθηγητές 8,75 Ευρώ 
γ. Επίκουροι 8,55 Ευρώ 
δ. Καθηγητές Εφαρμογών 7,94 Ευρώ 
ε. Ειδικό Διδακτικό Προσωπικό 7,94 Ευρώ 

2. Ο αριθμός των ωρών της υπερωριακής διδακτικής 
απασχόλησης τους δεν μπορεί να υπερβαίνει το ένα 
τρίτο του υποχρεωτικού τους ωραρίου. 

3. Η ισχύς της παρούσας αρχίζει από τη δημοσίευσή 
της στην Εφημερίδα της Κυβερνήσεως και καταργείται 
η υπ’ αριθ. 2/59595/0022/2.12.2002 προηγούμενη όμοια 
απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Δεκεμβρίου 2006 

οι ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΑΣ 

ΚΑΙ ΟΙΚΟΝΟΜΙΚΩΝ ΕΜΠΟΡΙΚΗΣ ΝΑΥΤΙΛΙΑΣ 

ΠΕΤΡΟΣ ΔΟΥΚΑΣ ΜΑΝ. Κ. ΚΕΦΑΛΟΓΙΑΝΝΗΣ 
-♦- 

Αριθμ. 2/74351/0022 (4) 

Καθιέρωση υπερωριακής εργασίας υπαλλήλων της 
Υπηρεσίας Δημοσιονομικού Ελέγχου του Γ.Λ.Κ. στο 
Υ.ΠΕ.ΧΩ.Δ.Ε. 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 90 του «Κώδικα νομοθεσίας 
για την Κυβέρνηση και τα κυβερνητικά όργανα», που 
κυρώθηκε με το άρθρο πρώτο του π.δ. 63/2005 (98 Α'). 

2. Τις διατάξεις του άρθρου 16 του ν. 3205/2003 (ΦΕΚ 
297/Α/23.12.2003). 

3. Την υπ’ αριθμ. 2/49256/0004/23.11.2006 (ΦΕΚ 1816/ 
Β/12.12.2006) απόφαση μεταβίβασης αρμοδιοτήτων και 
της εξουσίας να υπογράφουν «Με εντολή Υφυπουρ¬ 
γού» στο Γενικό Γραμματέα Δημοσιονομικής Πολιτικής, 
στους Γενικούς Διευθυντές και στους Προϊσταμένους 
Διευθύνσεων και Τμημάτων του Γ.Λ.Κ. και της Γενικής 
Διεύθυνσης Δημόσιας Περιουσίας και Εθνικών Κληρο¬ 
δοτημάτων. 

4. Τα υπ’ αριθμ. οικ. 6990/20.12.2006 και 2/74351/0004/ 
22.12.2006 έγγραφα της Υπηρεσίας Δημοσιονομικού 
Ελέγχου του Γ.Λ.Κ. στο Υ.ΠΕ.ΧΩ.Δ.Ε. και της Διεύθυν¬ 
σης 4ης Προσωπικού αντίστοιχα, με τα οποία ζητείται 
καθιέρωση υπερωριακής εργασίας για υπαλλήλους της 
Υ.Δ.Ε. στο Υ.ΠΕ.ΧΩ.Δ.Ε. 

5. Το γεγονός ότι από την απόφαση αυτή προκαλείται 
δαπάνη ύψους 40.920 € περίπου σε βάρος του Κρατικού 
Προϋπολογισμού οικονομικού έτους 2007, η οποία θα 
αντιμετωπισθεί από τις εγγεγραμμένες πιστώσεις Ειδι¬ 
κού Φορέα 23-140 και ΚΑΕ 0511, αποφασίζουμε: 

Εγκρίνουμε την καθιέρωση απογευματινής υπερωρι- 
ακής εργασίας για τριάντα έναν (31) υπαλλήλους της 
Υπηρεσίας Δημοσιονομικού Ελέγχου του Γ.Λ.Κ. στο Υ.ΠΕ. 
ΧΩ.Δ.Ε. και μέχρι 60 ώρες τον μήνα ανά υπάλληλο, κατά 
το χρονικό διάστημα από 1.1.2007 μέχρι 30.4.2007. 

Στην ανωτέρω υπερωριακή εργασία η οποία θα πραγ¬ 
ματοποιείται κατά τις εργάσιμες ημέρες, μπορούν να 
μετέχουν και περισσότεροι υπάλληλοι καθώς και απο- 
σπασμένοι εντός του ανωτέρω συνολικού αριθμού ωρών, 
που εγκρίνονται με την παρούσα απόφαση. 

Η κατανομή των ωρών, η συγκρότηση των συνεργείων 
και η περιγραφή των συγκεκριμένων εργασιών που θα 
πραγματοποιηθούν θα γίνει με αποφάσεις του Διευθυ¬ 
ντή της Υ.Δ.Ε. στο Υ.ΠΕ.ΧΩ.Δ.Ε.. Οι αποφάσεις αυτές θα 
κοινοποιούνται στη Δ-4 Προσωπικού και στο Γραφείο 
του Γ ενικού Γ ραμματέα. 


Με την ολοκλήρωση της υπερωριακής εργασίας, η 
εκτέλεση των προαναφερόμενων εργασιών και η παρά¬ 
δοση του έργου θα βεβαιώνεται εγγράφως στη Δ-4 Προ¬ 
σωπικού του Γ.Λ.Κ. από τον Διευθυντή της Υπηρεσίας. 

Η απόφαση αυτή που ισχύει από 1.1.2007, σύμφωνα 
με τις διατάξεις του άρθρου 16 του ν. 3205/2003, να 
δημοσιευθεί στην Εφημερίδα της Κυβερνήσεως. 

Αθήνα, 10 Ιανουάριου 2007 
Με εντολή Υφυπουργού 

Ο Γ ενικός Γ ραμματέας Δημοσιονομικής Πολιτικής 
ΓΕΩΡΓΙΟΣ ΚΟΥΡΗΣ 

-♦- 

Αριθμ. οικ. 2/1583/0022 (5) 

Έγκριση απογευματινής υπερωριακής εργασίας υπαλ¬ 
λήλων της Υπηρεσίας Συντάξεων του Γενικού Λογι¬ 
στηρίου του Κράτους. 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τ ις διατάξεις του άρθρου 90 του «Κώδικα νομοθεσίας 
για την Κυβέρνηση και τα κυβερνητικά όργανα», που 
κυρώθηκε με το άρθρο πρώτο του π.δ. 63/2005 (98 Α'). 

2. Τις διατάξεις του άρθρου 16 του ν. 3205/2003 (ΦΕΚ 
297/Α/23.12.2003) «Μισθολογικές ρυθμίσεις λειτουργών 
και υπαλλήλων του Δημοσίου, Ν.Π.Δ.Δ. και Ο.ΤΑ, μονίμων 
στελεχών των Ενόπλων Δυνάμεων και αντιστοίχων της 
Ελληνικής Αστυνομίας, του Πυροσβεστικού και Λιμενικού 
Σώματος και άλλες συναφείς διατάξεις». 

3. Την υπ’ αριθμ. 2/49256/0004/23.11.2006 (ΦΕΚ 1816/ 
Β/12.12.2006) απόφαση μεταβίβασης αρμοδιοτήτων και 
της εξουσίας να υπογράφουν «Με εντολή Υφυπουργού» 
στο Γ ενικό Γ ραμματέα Δημοσιονομικής Πολιτικής, στους 
Γ ενικούς Διευθυντές και στους Προϊσταμένους Διευθύν¬ 
σεων και Τ μημάτων του Γ.Λ.Κ. και της Γ ενικής Διεύθυνσης 
Δημόσιας Περιουσίας και Εθνικών Κληροδοτημάτων. 

4. Το υπ’ αριθμ. 166029/0092/15.12.2006 έγγραφο των 
Διευθυντών της Υπηρεσίας Συντάξεων. 

5. Το γεγονός ότι από την απόφαση αυτή προκαλείται 
δαπάνη ύψους 350.000 € περίπου σε βάρος του Κρατι¬ 
κού Προϋπολογισμού οικονομικού έτους 2007, η οποία 
θα αντιμετωπισθεί από τις εγγεγραμμένες πιστώσεις 
Ειδικού Φορέα 23-140 και ΚΑΕ 0511, αποφασίζουμε: 

Εγκρίνουμε την καθιέρωση απογευματινής υπερωρι- 
ακής εργασίας για εκατόν εβδομήντα έξι (176) υπαλλή¬ 
λους, που υπηρετούν στην Υπηρεσία Συντάξεων του 
Γ.Λ.Κ. κατά το χρονικό διάστημα από 1.1.2007 μέχρι 
30.6.2007 και για εξήντα (60) ώρες τον μήνα για κάθε 
υπάλληλο, ως εξής: 

1. Για είκοσι τέσσερις (24) υπαλλήλους, της Δ.42 Κα¬ 
νονισμού Πολιτικών Συντάξεων. 

2. Γ ια δέκα έξι (16) υπαλλήλους της, της Δ.43 Κα¬ 
νονισμού Συντάξεων Υπαλλήλων Ν.Π.Δ.Δ. και Ειδικών 
Κατηγοριών. 

3. Γ ια είκοσι πέντε (25) υπαλλήλους, της Δ.44 Κανονι¬ 
σμού Στρατιωτικών και Πολεμικών Συντάξεων. 

4. Γ ια σαράντα πέντε (45) υπαλλήλους, της Δ.45 Ελέγ¬ 
χου και Εντολής Πληρωμής Πολιτικών και Προσωπικών 
Συντάξεων. 

5. Γ ια είκοσι εννέα (29) υπαλλήλους, της Δ.46 Ελέγχου 
και Εντολής Πληρωμής Στρατιωτικών και Πολεμικών 
Συντάξεων. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


6. Για έντεκα (11) υπαλλήλους, της Δ.47 Νομοπαρα¬ 
σκευαστικής Εργασίας, Ενστάσεων και Προσφυγών. 

7. Για είκοσι έξι (26) υπαλλήλους, του τμήματος Διεκ¬ 
περαίωσης Τ48. 

Στην ανωτέρω υπερωριακή εργασία η οποία θα πραγ¬ 
ματοποιείται κατά τις εργάσιμες ημέρες, μπορούν να 
μετέχουν και περισσότεροι υπάλληλοι καθώς και απο- 
σπασμένοι, εντός του ανωτέρω συνολικού αριθμού 
ωρών, που εγκρίνονται με την παρούσα απόφαση. 

Η κατανομή των ωρών, η συγκρότηση των συνεργείων 
και η περιγραφή των συγκεκριμένων εργασιών που θα 
πραγματοποιηθούν όπως ακριβώς αυτές έχουν κατα¬ 
γράφει στα σχετικά έγγραφα αιτήματα για την έγκριση 
υπερωριακής απασχόλησης, θα γίνει με αποφάσεις των 
Διευθυντών των παραπάνω Διευθύνσεων. Οι αποφάσεις 
αυτές θα κοινοποιούνται στη Δ-4 Προσωπικού στο Γ ρα¬ 
φείο του Γ ενικού Γ ραμματέα και στα Γ ραφεία των καθ’ 
ύλην αρμόδιων Γ εν. Δ/ντών. 

Με την ολοκλήρωση της υπερωριακής εργασίας, η εκτέ¬ 
λεση των προαναφερόμενων εργασιών και η παράδοση 
του έργου θα βεβαιώνεται εγγράφως από τους Διευθυ¬ 
ντές των Δ/νσεων στην Δ4 Προσωπικού, στο Γ ραφείο του 
Γ εν. Γ ραμματέα και στα Γ ραφεία των Γ εν. Δ/ντών. 

Η απόφαση αυτή που ισχύει από 1.1.2007, σύμφωνα 
με τα οριζόμενα στη διάταξη της παρ. 3 του άρθρου 16 
του ν. 3205/2003, να δημοσιευθεί στην Εφημερίδα της 
Κυβερνήσεως. 

Αθήνα, 10 Ιανουάριου 2007 
Με εντολή Υφυπουργού 

Ο Γ ενικός Γ ραμματέας Δημοσιονομικής Πολιτικής 
ΓΕΩΡΓΙΟΣ ΚΟΥΡΗΣ 

-♦- 

Αριθμ. 2/1538/0022 (6) 

Καθιέρωση υπερωριακής εργασίας υπαλλήλων της Δι¬ 
εύθυνσης 50ης Εκκαθάρισης, Ελέγχου και Εντολής 
Πληρωμής Αποδοχών του Γ.Λ.Κ. 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 90 του «Κώδικα νομοθεσίας 
για την Κυβέρνηση και τα κυβερνητικά όργανα», που 
κυρώθηκε με το άρθρο πρώτο του π.δ. 63/2005 (98 Α'). 

2. Τις διατάξεις του άρθρου 16 του ν. 3205/2003 (ΦΕΚ 
297/Α/23.12.2003). 

3. Την υπ’ αριθμ. 2/49256/0004/23.11.2006 (ΦΕΚ 1816/ 
Β/12.12.2006) απόφαση μεταβίβασης αρμοδιοτήτων και 
της εξουσίας να υπογράφουν «Με εντολή Υφυπουρ¬ 
γού» στο Γ ενικό Γ ραμματέα Δημοσιονομικής Πολιτικής, 
στους Γενικούς Διευθυντές και στους Προϊσταμένους 
Διευθύνσεων και Τμημάτων του Γ.Λ.Κ. και της Γενικής 
Διεύθυνσης Δημόσιας Περιουσίας και Εθνικών Κληρο¬ 
δοτημάτων 

4. Το υπ’ αριθμ. 2932/4.1.2007 έγγραφο της 50ης Διεύ¬ 
θυνσης Εκκαθάρισης, Ελέγχου και Εντολής Πληρωμής 
Αποδοχών με το οποίο ζητείται καθιέρωση περωριακής 
εργασίας για υπαλλήλους της Δ/νσης. 

5. Το γεγονός ότι από την απόφαση αυτή προκαλείται 
δαπάνη ύψους 39.600 € περίπου σε βάρος του Κρατικού 
Προϋπολογισμού οικονομικού έτους 2007, η οποία θα 
αντιμετωπισθεί από τις εγγεγραμμένες πιστώσεις Ειδι¬ 
κού Φορέα 23-140 και ΚΑΕ 0511, αποφασίζουμε: 


Εγκρίνουμε την καθιέρωση απογευματινής υπερωρια- 
κής εργασίας για τριάντα (30) υπαλλήλους της Δ50- Εκ¬ 
καθάρισης,Ελέγχου και Εντολής Πληρωμής Αποδοχών 
και μέχρι 60 ώρες τον μήνα ανά υπάλληλο, κατά το 
χρονικό διάστημα από 1.1.2007 μέχρι 30.4.2007. 

Στην ανωτέρω υπερωριακή εργασία η οποία θα πραγ¬ 
ματοποιείται κατά τις εργάσιμες ημέρες, μπορούν να 
μετέχουν και περισσότεροι υπάλληλοι καθώς και απο- 
σπασμένοι εντός του ανωτέρω συνολικού αριθμού ωρών, 
που εγκρίνονται με την παρούσα απόφαση. 

Η κατανομή των ωρών, η συγκρότηση των συνερ¬ 
γείων και η περιγραφή των συγκεκριμένων εργασιών 
που θα πραγματοποιηθούν θα γίνει με αποφάσεις του 
Διευθυντή της Δ-50 Εκκαθάρισης, Ελέγχου και Εντολής 
Πληρωμής Αποδοχών. Οι αποφάσεις αυτές θα κοινο¬ 
ποιούνται στη Δ-4 Προσωπικού και στο Γραφείο του 
Γ ενικού Γ ραμματέα. 

Με την ολοκλήρωση της υπερωριακής εργασίας, η 
εκτέλεση των προαναφερόμενων εργασιών και η πα¬ 
ράδοση του έργου θα βεβαιώνεται εγγράφως στη Δ-4 
Προσωπικού του Γ.Λ.Κ. από τον Διευθυντή της Δ/νσης. 

Η απόφαση αυτή που ισχύει από 1.1.2007, σύμφωνα 
με τις διατάξεις του άρθρου 16 του ν. 3205/2003, να 
δημοσιευθεί στην Εφημερίδα της Κυβερνήσεως. 

Αθήνα, 11 Ιανουάριου 2007 
Με εντολή Υφυπουργού 

Ο Γ ενικός Γ ραμματέας Δημοσιονομικής Πολιτικής 
ΓΕΩΡΓΙΟΣ ΚΟΥΡΗΣ 
-♦- 

Αριθμ. Φ. 000/450607 (7) 

Οργάνωση και λειτουργία του Κέντρου Έρευνας και 
Τεχνολογίας Εθνικής Άμυνας (ΚΕΤΕΘΑ). 

Ο ΥΠΟΥΡΓΟΣ ΕΘΝΙΚΗΣ ΑΜΥΝΑΣ 

Έχοντας υπόψη: 

α. Τις διατάξεις του άρθρου 14 του ν. 2919/2001 (ΦΕΚ 
128Α72001) «Για τη στελέχωση και λειτουργία του ΚΕ¬ 
ΤΕΘΑ». 

β. Τις από 19.11.2001 (ΦΕΚ 4Β79.1.2002), 14.11.2002 (ΦΕΚ 
1604Β730.12.2002), 5 Μαι. 2003 (ΦΕΚ 1123Β78 Αυγ. 2003), 
8 Δεκ. 2003 (ΦΕΚ 213 Β75 Φεβ. 2004), 20 Μαι. 2004 (ΦΕΚ 
992Β72 Ιουλ. 2004), 8 Δεκ. (ΦΕΚ 1954Β730.12.2004), 3 Ιου¬ 
νίου 2005 (ΦΕΚ 930 Β76 Ιουλ. 2005), 14 Νοε. 2005 (ΦΕΚ 
1783 Β720 Δεκ. 2005) και 22 Μαΐου 2006 (ΦΕΚ 983/Β725 
Ιουλίου 2006) αποφάσεις του Υπουργού Εθνικής Αμυνας 
«Οργάνωση και Λειτουργία του Κέντρου Έρευνας και 
Τεχνολογίας Εθνικής Άμυνας (ΚΕΤΕΘΑ)». 

γ. Το γεγονός ότι από τις διατάξεις αυτής της από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Άρθρο μόνο 

Παρατείνεται μέχρι 30 Ιουνίου 2007 η προβλεπόμενη 
στο σχετικό νόμο προθεσμία έκδοσης του π.δ. (Οργα¬ 
νισμός ΚΕΤΕΘΑ). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα 11 Δεκεμβρίου 2006 

Ο ΥΠΟΥΡΓΟΣ 

ΕΥΑΓΓΕΛΟΣ - ΒΑΣΙΛΕΙΟΣ ΙΩΑΝ. ΜΕΪΜΑΡΑΚΗΣ 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Αριθμ. Απόφασης 677 (8) 

Έγκριση πιστώσεων για την πληρωμή ανειλημμένων 
υποχρεώσεων του μέτρου της Πρόωρης Συνταξιο- 
δότησης για το έτος 2007. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

I Τις διατάξεις: 

1. Του άρθρου 90 του «Κώδικα νομοθεσίας για την 
Κυβέρνηση και τα κυβερνητικά όργανα», που κυρώθηκε 
με το άρθρο πρώτο του π.δ. 63/2005 (98 Α'). 

2. Του άρθρου 1 παρ. 1, 2 και 3 του ν. 1338/1983 «Εφαρ¬ 
μογή Κοινοτικού δικαίου (ΦΕΚ Α' 34), όπως τροποποι¬ 
ήθηκε από το άρθρο 6 του ν. 1440/1984. Συμμετοχή 
της Ελλάδος στο κεφάλαιο, στο αποθεματικό και στις 
προβλέψεις της Ευρωπαϊκής Τράπεζας Επενδύσεων, 
στο κεφάλαιο της Ευρωπαϊκής Κοινότητας Ανθρακος 
και Χάλυβος και του Εφοδιασμού ΕΥΡΑΤΟΜ (ΦΕΚ Α' 70) 
και στο άρθρο 65 του ν. 1892/1990 (ΦΕΚ Α' 101). 

3. Τα αρθ. 22, 23, 26, 27 και 28 του ν. 992/1979 «Περί 
οργανώσεως των διοικητικών υπηρεσιών για την εφαρ¬ 
μογή της Συνθήκης προσχώρησης της Ελλάδος στις 
Ευρωπαϊκές Κοινότητες και ρύθμιση συναφών και ορ¬ 
γανωτικών θεμάτων (ΦΕΚ Α' 280). 

4. Το π.δ. 131/1974 «Περί παροχής οικονομικών ενισχύ¬ 
σεων εις την γεωργικήν, κτηνοτροφικήν, δασικήν και 
αλιευτικήν παραγωγή» και του ν. 1409/1983 συμπλήρωση 
των διατάξεων του άνω π.δ. 

5. Το ν. 2065/1992 άρθρο 39, παρ. 10, περί κοινών απο¬ 
φάσεων Υπουργού Γεωργίας και Οικονομικών για την 
έγκριση οικονομικών ενισχύσεων. 

6. Το αρθ. 99 του ν. 2362/1995 «Περί Δημοσίου Λογι¬ 
στικού, ελέγχου και δαπανών του Κράτους και άλλες 
διατάξεις» (ΦΕΚ Α' 247). 

7. Τους ν. 2237/1994 και ν. 2945/2001 για την εφαρ¬ 
μογή της πρόωρης συνταξιοδότησης και συναφών θε¬ 
μάτων. 

8. Του π.δ. 402/1998 σχετικά με τον Οργανισμό του 
Υπ. Γεωργίας, όπως τροποποιήθηκε, συμπληρώθηκε 
και ισχύει μέχρι σήμερα του ν. 2892/2001 (ΦΕΚ 46/Α') 
και ειδικότερα το άρθρο 15 όπως συμπληρώθηκε με το 
άρθρο 30 παρ. 6 και 7 του ν. 2945/2001 (ΦΕΚ 223/Α') 
«Σύσταση, οργάνωση ειδικής υπηρεσίας στο Υπουργείο 
Γ εωργίας με τον τίτλο “Αρχή Διαχείρισης Εγγράφου 
Προγραμματισμού Αγροτικής Ανάπτυξης’ (Ε.Π.Α.Α.)», 
των άρθρων 13-29 ν. 2637/1998 (ΦΕΚ 200 Α') «σύσταση 
ΟΠΕΚΕΠΕ» όπως τροποποιήθηκαν και συμπληρώθηκαν 
με το άρθρο 4 του ν. 2732/1999 (ΦΕΚ 154Α'), το άρθρο 
24 του ν. 2945/2001 (ΦΕΚ 223Α') και το αρθ. 29 παρ. 1-8 
του ν.3147/2003 (ΦΕΚ 135/Α'/2003). 

9. Το άρθρο 28 του ν. 2945/2001 (ΦΕΚ 223Α') περί 
ορισμού της ΑΤΕ Α.Ε. ως φορέα υλοποίησης και εφαρ¬ 
μογής. 

10. Του ν. 3508/2006 (ΦΕΚ 249Α) Ρυθμίσεις θεμάτων 
του Υπουργείου Αγροτικής Ανάπτυξης και Τροφίμων, 
άρθρο 3. 

11. Τον Καν. (ΕΚ) αριθμ. 1257/1999 του Συμβουλίου για 
τη στήριξη της αγροτικής ανάπτυξης από το ΕΓΤΠΕ και 
για την τροποποίηση και κατάργηση ορισμένων κανονι¬ 
σμών όπως αντικαταστάθηκε από τον Καν. 1783/2003. 


12. Τον Καν. (ΕΚ) υπ’ αριθμ. 817/2004 για τη θέσπιση λε¬ 
πτομερών κανόνων εφαρμογής του Καν. (ΕΚ) υπ’ αριθμ. 
1257/1999 του Συμβουλίου για τη στήριξη της αγροτικής 
ανάπτυξης από το ΕΓΤΠΕ. 

13. Τον Καν. (ΕΚ) αριθμ. 1290/2005 του Συμβουλίου της 
21ης Ιουνίου 2005 για τη χρηματοδότηση της κοινής 
γεωργικής πολιτικής. 

14. Τον Καν. (ΕΚ) αριθμ. 1698/2005 του Συμβουλίου για 
τη στήριξη της αγροτικής ανάπτυξης από το ΕΓΤΑΑ. 
όπως τροποποιημένος ισχύει 

15. Του Καν. (ΕΚ.) 1320/06 (Ε 243) της Επιτροπής για την 
θέσπιση μεταβατικών κανόνων όσον αφορά τη στήριξη 
της αγροτικής ανάπτυξης που προβλέπονται από τον 
Καν. (ΕΚ.) 1698/2005 και ιδίως το άρθρο 4 παρ. 2. 

16. Του Καν. 1974/06 (Ε 368) της Επιτροπής για την 
θέσπιση λεπτομερών κανόνων εφαρμογής του Καν. 
1968/2005 του Συμβουλίου για τη Στήριξη της Αγροτι¬ 
κής Ανάπτυξης από το ΕΓΤΑΑ. 

17. Της υπ’ αριθμ. 2006/0319/ΕΚ ανακοίνωσης της Ευρ. 
Επιτροπής σχετικά με τις Κοινοτικές Κατευθυντήριες 
Γραμμές για τις Κρατικές ενισχύσεις στον Τομέα της 
Γ εωργίας και Δασοκομίας 2007 - 2013 (ΙΪ/.Ζ. Ενισχύσεις 
για πρόωρη συνταξιοδότηση ή για την παύση γεωργικών 
δραστηριοτήτων). 

18. Του Καν. 1857/2006 (Ε 358) της Επιτροπής για την 
εφαρμογή των άρθρων 87 και 88 της συνθήκης στις 
κρατικές ενισχύσεις και ιδίως το άρθρο 8 που αφορά 
τις ενισχύσεις για Πρόωρη Συνταξιοδότηση. 

19. Του Καν. 885/2006 (Ε 171) της Επιτροπής για την 
θέσπιση λεπτομερών κανόνων εφαρμογής του Καν. 
1290/2005 του Συμβουλίου 

20. Του Καν. 883/2006 (Ε 171) της Επιτροπής για την 
θέσπιση λεπτομερών κανόνων εφαρμογής του Καν. 
1290/2005 του Συμβουλίου 

21. Της υπ’ αριθ. Ε(2000)2733/27-9-2000 απόφασης της 
Ε.Ε. με την οποία εγκρίθηκε το'Εγγραφο Προγραμματι¬ 
σμού Αγροτικής Ανάπτυξης (Ε.Π.Α.Α.). 

22. Της υπ’ αριθ. 379286/2001 (ΦΕΚ 1102 Β') απόφασης 
του Υπουργού Γ εωργίας «περί εγκρίσεως του ΟΠΕΚΕ¬ 
ΠΕ ως Οργανισμού Πληρωμής» όπως τροποποιημένη 
ισχύει. 

23. Της υπ’ αριθμ. 227200/2002 (ΦΕΚ 215 Β') απόφα¬ 
σης του Υπουργού Γ εωργίας «περί αρμοδιοτήτων των 
Δ/νσεων του Υπουργείου Γ εωργίας μετά την κατάργηση 
της ΓΕ.ΔΙΔΑΓΕΠ». 

24. Της υπ’ αριθμ. 389578/21.11.2000 κοινής απόφασης 
των Υπουργών Οικονομικών και Γ εωργίας «Κανονισμός 
διαδικασίας πληρωμών του ΟΠΕΚΕΠΕ-Ν.Π.Ι.Δ. των ενι¬ 
σχύσεων που βαρύνουν τον ΕΛΕΓΕΠ». 

25. Της υπ’ αριθμ. 408583/6914/422/29.11.2000 κοινής 
απόφασης των Υπουργών Εθνικής Οικονομίας, Οικο¬ 
νομικών και Γεωργίας «Πρόγραμμα Πρόωρης Συντα- 
ξιοδότησης Αγροτών στα πλαίσια εφαρμογής του 
Καν.(ΕΚ)1257/99 του Συμβουλίου» όπως ισχύει με τις 
τροποποιήσεις της. 

26. Της υπ’ αριθμ. 410544/7192/11.12.2000 απόφασης 
Υπουργού Γ εωργίας με λεπτομέρειες εφαρμογής του 
προγράμματος όπως τροποποιημένη ισχύει. 

27. Των σχετικών μεταξύ ΑΤΕ-Δημοσίου συμβάσεων 
που ορίζουν φορέα υλοποίησης και εφαρμογής την ΑΤΕ 
κατ’ εντολή και λογαριασμό του Ελληνικού Δημοσίου. 

28. Της υπ’ αριθμ. 305893/8482/22.11.2002 κοινής υπουρ¬ 
γικής απόφασης περί αμοιβής της ΑΤΕ κ.λπ. 

29. Της υπ’ αριθμ. 515/212964/878/24.1.2003 κοινής 
υπουργικής απόφασης «Καθορισμός των δικαιολογη- 
τικών και τρόπου πληρωμής των δικαιούχων του προ¬ 
γράμματος της Πρόωρης Συνταξιοδότησης κλπ». 

30. Της υπ’ αριθμ. 399570/10.11.2001 κοινής απόφασης 
Υπουργών Εσωτερικών, Δημόσιας Διοίκησης και Απο¬ 
κέντρωσης, Οικονομικών και Γεωργίας, περί σύστασης 
Διοικητικού Τομέα Προγραμματισμού και Εφαρμογών 
του Γ' Κ.Π.Σ. και θέσης Ειδικού Γραμματέα στο Υπουρ¬ 
γείο Γ εωργίας, όπως συμπληρώθηκε και ισχύει. 

31. Της υπ’ αριθμ. 245245/2.4.2004 κοινής απόφασης 
Πρωθυπουργού και Υπουργού Αγροτικής Ανάπτυξης και 
Τροφίμων περί διορισμού του Δημητρίου Παπαγιαννίδη 
στη θέση του Ειδικού Γραμματέα του ΥΠ.Α.Α.Τ. ως προ¬ 
ϊστάμενος των υπηρεσιών Διοικητικού Τομέα Προγραμ¬ 
ματισμού και Εφαρμογών του Γ' Κ.Π.Σ. του ΥΠ.Α.Α.Τ. 

32. Της αριθμ. 37930/ΔΙΟΕ1264/14.10.2005 κοινής από¬ 
φασης του Πρωθυπουργού και Υπουργού Οικονομίας και 
Οικονομικών «Καθορισμός αρμοδιοτήτων των Υφυπουρ¬ 
γών Οικονομίας και Οικονομικών», όπως τροποποιήθηκε 
από την υπ’ αριθμ. 5733/ΔΙΟΕ 174/2006 (Β' 204) όμοια 
απόφαση. 

33. Του υπ’ αριθμ. 1433/5.1.2007 εγγράφου του ΟΠΕ- 
ΚΕΠΕ σχετικά με έκδοση κοινής υπουργικής απόφασης 
για Νομικές Δεσμεύσεις. 

34. Του υπ’ αριθμ. 80/5.1.2007 εγγράφου της Δ.Α. 
Ε.Π.Α.Α. σχετικά με την γνωστοποίηση έναρξης πλη¬ 
ρωμών ανειλημμένων υποχρεώσεων. 

II: Το γεγονός ότι: 

33. θα πρέπει να συνεχίσουν οι πληρωμές των δι¬ 
καιούχων της πρόωρης συνταξιοδότησης και κατά το 
τρέχον έτος. 

34. κατά την Γ' Προγραμματική Περίοδο η πρόωρη 
συνταξιοδότηση των αγροτών εφαρμόσθηκε στο πλαί¬ 
σιο του Μέτρου 1.1 του Εγγράφου Προγραμματισμού 
Αγροτικής Ανάπτυξης (ΕΠΑΑ). 

35. από την εν λόγω εφαρμογή μέχρι την 31.12.2006 
κρίθηκαν δικαιούχοι 62.500 ηλικιωμένοι αγρότες από 
τους οποίους οι 29.000 αφορούν ανειλημμένες υπο¬ 
χρεώσεις της Β' Περιόδου και 33.500 σε εφαρμογή του 
νέου μέτρου. 

36. σύμφωνα με τους όρους του προγράμματος οι 
ηλικιωμένοι αγρότες οφείλουν να μεταβιβάσουν την 
γεωργική τους εκμετάλλευση σε διάδοχο ηλικίας κάτω 
των 40 ετών και να απέχουν από την άσκηση της γε¬ 
ωργικής δραστηριότητας για τουλάχιστον 15 έτη, ενώ 
το κράτος αναλαμβάνει την υποχρέωση για το χρονικό 
διάστημα της δέσμευσης να καταβάλλει στους δικαιού¬ 
χους ενίσχυση το μηνιαίο ύψος της οποίας κυμαίνεται 
από 312 € έως 367 € ανά δικαιούχο ηλικίας μέχρι 65 ετών 
και μειωμένο κατά το ποσό της κατώτερης σύνταξης 
του ΟΓΑ. 

37. Με βάση τους εγκεκριμένους χρηματοδοτικούς 
πίνακες του ΕΠΑΑ 2000-2006 μέχρι την 15.10.2006 η 
πορεία των πληρωμών (Δημόσια Δαπάνη) είχε ως ακο¬ 
λούθως: 

• Δαπάνες για υποχρεώσεις Β' Περιόδου 698,5 εκ. €, εκ 
των οποίων 71,63 εκ. € για το οικονομικό έτος 2006. 

• Δαπάνες για υποχρεώσεις νέων δικαιούχων 381,38 
εκ. €, εκ των οποίων 117,05 εκ. € για το οικονομικό έτος 
2006. 

38. Ότι το άρθρο 88 του Καν. 1698/2005 του Συμβου¬ 
λίου επιτρέπει τη χορήγηση κρατικών ενισχύσεων. 

39. Ότι το άρθρο 57 του Καν. 1974/2006 της Επιτροπής 
αφορά χορήγηση κρατικών ενισχύσεων μέσα στα μέτρα 
Αγροτικής Ανάπτυξης του ΠΑΑ. 


40. από την παρούσα προκαλείται δαπάνη σε βάρος 
του Τακτικού Προϋπολογισμού ύψους μέχρι 210 εκατ. 
ευρώ, αποφασίζουμε: 

Άρθρο 1 

Εγκρίνουμε τη χορήγηση οικονομικών ενισχύσεων 
για την πληρωμή των δικαιούχων του προγράμματος 
Πρόωρης Συνταξιοδότησης αγροτών έτους 2007 όπως 
αυτοί ορίζονται στο άρθρο 2 της παρούσας σχετικά με 
τις νομικές δεσμεύσεις που έχουν αναληφθεί για την 
περίοδο προγραμματισμού 2000-2006 για το εν λόγω 
μέτρο στο πλαίσιο του Εγγράφου Προγραμματισμού 
Αγροτικής Ανάπτυξης (ΕΠΑΑ). 

Άρθρο 2 
Δικαιούχοι 

Δικαιούχοι των ενισχύσεων μπορούν να κριθούν μόνο 
οι ηλικιωμένοι αγρότες(ισσες), που κρίθηκαν δικαιού¬ 
χοι μέχρι την 31.12.2006 στο πλαίσιο της υπ’ αριθμ. 
305893/8482/2002 απόφασής μας, όπως έχει τροποποι¬ 
ηθεί και ισχύει, και τηρούν τις συμβατικές τους υπο¬ 
χρεώσεις. 

Άρθρο 3 

Πληρωμή δικαιούχων 

Τα δικαιολογητικά και ο τρόπος πληρωμής των δι¬ 
καιούχων του μέτρου της Πρόωρης Συνταξιοδότησης 
σχετικά με τις νομικές δεσμεύσεις που έχουν αναληφθεί 
για την περίοδο προγραμματισμού 2000-2006 καθορίζο¬ 
νται στην υπ’ αριθμ. 212964/878/21.1.2003 κοινή υπουργική 
απόφαση. 

Άρθρο 4 

Πιστώσεις - Τρόπος Χρηματοδότησης 

1. Οργανισμός Πληρωμής είναι ο ΟΠΕΚΕΠΕ. 

2. Το συνολικό ποσό μέχρι και το έτος 2013 ανέρχεται 
στο ύψος των 800 εκ. € ως ακολούθως: 

Σύνολο έτος 

2007 2008 2009 2010 2011 2012 2013 

800 εκ.€ 210,0 170,0 150,0 100,0 80,0 50,0 40,0 

3. Η δημόσια δαπάνη που προκύπτει από την εφαρμογή 
του μέτρου βαρύνει τον Ειδικό Λογαριασμό Εγγυήσεων 
Γεωργικών Προϊόντων (ΕΛΕΓΕΠ) ο οποίος χρηματοδο¬ 
τείται από τον Κ.Α.Ε 5323 του τακτικού προϋπολογισμού 
του Υπουργείου Αγροτικής Ανάπτυξης και Τροφίμων 

4. Το ποσό της προϋπολογισθείσας δημόσιας δαπάνης 
(εθνικής συμμετοχής) για το έτος 2007 ανέρχεται στο 
ποσό μέχρι 210.000.000,00 ΕΥΡΩ. 

Αρθρο 5 

Εξουσιοδοτικές και Τελικές Διατάξεις 

1. Οι λεπτομέρειες εφαρμογής της παρούσας καθορί¬ 
ζονται με απόφαση του Υπουργού Αγροτικής Ανάπτυξης 
και Τροφίμων. 

2. Οι διατάξεις της απόφασης αυτής ισχύουν από 
1.1.2007. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Ιανουάριου 2007 

οι ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΑΣ ΑΓΡΟΤΙΚΗΣ ΑΝΑΠΤΥΞΗΣ 

ΚΑΙ ΟΙΚΟΝΟΜΙΚΩΝ ΚΑΙ ΤΡΟΦΙΜΩΝ 

ΠΕΤΡΟΣ ΔΟΥΚΑΣ ΕΥΑΓΓ. ΜΠΑΣΙΑΚΟΣ 

Αριθμ. ΣΤ7697 (9) 

Παράταση προθεσμίας εγγραφών στα Ιδιωτικά Ι.Ε.Κ. Με¬ 
τάθεση ημερομηνίας έναρξης των μαθημάτων στα 
Ιδιωτικά Ι.Ε.Κ.. 

Ο ΠΡΟΕΔΡΟΣ ΤΟΥ ΟΡΓΑΝΙΣΜΟΥ 

ΕΠΑΓΓΕΛΜΑΤΙΚΗΣ ΕΚΠΑΙΔΕΥΣΗΣ ΚΑΙ ΚΑΤΑΡΤΙΣΗΣ 

Έχοντας υπόψη: 

1. Το ν. 2009/1992 «Εθνικό Σύστημα Επαγγελματικής 
Εκπαίδευσης και Κατάρτισης και άλλες διατάξεις» (ΦΕΚ 
18, τΑ'/14.2.1992), όπως τροποποιήθηκε και ισχύει. 

2. Την υπ’ αριθμ. 4565/8.6.1993 (ΦΕΚ 438/τ.Β'/1993) από¬ 
φαση του Υπουργού Εθνικής Παιδείας και Θρησκευμά¬ 
των «Ρύθμιση των θεμάτων οργάνωσης, λειτουργίας, 
υπηρεσιακής και πειθαρχικής κατάστασης του προσω¬ 
πικού, των προσόντων και των θεμάτων πειθαρχικού 
δικαίου των Ιδιοκτητών ή εκπροσώπων των Ινστιτούτων 
Επαγγελματικής Κατάρτισης (Ι.Ε.Κ.) των Νομικών Προ¬ 
σώπων Ιδιωτικού Δικαίου ή Ιδιωτών και των θεμάτων της 
διαδικασίας διεξαγωγής των εξετάσεων και της εκδόσε- 
ως των τίτλων κατάρτισης των Ι.Ε.Κ. αυτών», και ειδικό¬ 
τερα τα άρθρα 8 και 10 της απόφασης αυτής, όπως αυτή 
τροποποιήθηκε με την υπ’ αριθμ. Ζ/15081/16.9.1994 (ΦΕΚ 
707/τ.Β7ΐ994) απόφαση του Υπουργού Ε.Π.Θ., συμπλη¬ 
ρώθηκε με την υπ’ αριθμ. Ε/16478/28.9.1995 (ΦΕΚ 832/ 
τ.Β7ΐ995) απόφαση του Υπουργού Ε.Π.Θ. και ισχύει. 

3. Το γεγονός ότι το εαρινό εξάμηνο κατάρτισης 2007 
στα Δημόσια Ι.Ε.Κ. αρχίζει την 16.2.2007 και σε όσους 


δεν επιλεγούν να καταρτιστούν σε αυτά, παρέχεται η 
δυνατότητα διερεύνησης και επιλογής ειδικοτήτων σε 
Ιδιωτικά Ι.Ε.Κ. 

4. Το γεγονός ότι οι εγγραφές των καταρτιζομένων 
στα Δημόσια Ι.Ε.Κ. ολοκληρώνονται στις 14.2.2007. 

5. Το γεγονός ότι η παράταση αυτή δεν οφείλεται σε 
υπαιτιότητα των Ιδιωτικών Ι.Ε.Κ. 

6. Το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του Νο¬ 
μικού Προσώπου Δημοσίου Δικαίου «Οργανισμός Επαγ¬ 
γελματικής Εκπαίδευσης και Κατάρτισης» (Ο.Ε.Ε.Κ.), 
αποφασίζουμε: 

• Οι εγγραφές των καταρτιζομένων στα Ιδιωτικά Ι.Ε.Κ. 
κατά το εαρινό εξάμηνο κατάρτισης 2007 πραγματο¬ 
ποιούνται από 22.1.2007 έως και τις 26.2.2007. 

• Η έναρξη των μαθημάτων των Ιδιωτικών Ι.Ε.Κ. ορί¬ 
ζεται την 1.3.2007. 

• Η λήξη του εαρινού εξαμήνου κατάρτισης 2007 ορί¬ 
ζεται στις 9.7.2007. 

Τα μαθήματα των ημερών παράτασης της έναρξης 
του εξαμήνου θα πραγματοποιηθούν στις 18, 19, 20, 21 
και 22.6.2007. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Ιανουάριου 2007 
Ο Πρόεδρος 

ΧΑΡΑΛΑΜΠΟΣ ΜΠΟΤΣΑΡΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 

23104 23956 

ΛΑΡΙΣΑ - Διοικητήριο 

2410 597449 

ΠΕΙΡΑΙΑΣ - Ευριπίδου 63 

210 4135228 

ΚΕΡΚΥΡΑ - Σαμαρά 13 

26610 89122 

ΠΑΤΡΑ - Κορίνθου 327 

2610 638109 

ΗΡΑΚΛΕΙΟ - Πεδιάδος 2 

2810 300781 

ΙΩΑΝΝΙΝΑ - Διοικητήριο 

26510 87215 

ΜΥΤΙΛΗΝΗ - Πλ. Κωνσταντινουπόλεως 1 

22510 46654 

ΚΟΜΟΤΗΝΗ - Δημοκρατίας 1 

25310 22858 




ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη υοοιρή 

• Για τα Φ.Ε.Κ. από 1 μέχρι 16 σελίδες σε 1 €, προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοιρή ΡΥΡ/ΟΡ 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε. - Ε.Π.Ε. και Γ.Ε.ΜΗ. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


• Η τιμή πώλησης μεμονωμένων Φ.Ε.Κ. σε μορφή οά-Γοιπ από εκείνα που διατίθενται σε ψηφιακή μορφή και μέχρι 100 σελίδες, σε 5 ί προσαυξανόμενη κατά 1 ί ανά 50 σελίδες. 

• Η τιμή πώλησης σε μορφή οά-Γοπι/άνά, δημοσιευμάτων μιας εταιρείας στο τεύχος Α.Ε.-Ε.Π.Ε. και Γ.Ε.ΜΗ. σε 5 € ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.; Τηλεφωνικά: 210 4071010 ■ (αχ: 210 4071010 - ίπΙβΓηβΙ: Η11ρ;//νννννν.β1.9ΐ· 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Ψηφιακή Μορφή 

Α.Ε.Δ. 

10 € 

Δωρεάν 

Α.Ε. - Ε.Π.Ε. και Γ.Ε.ΜΗ. 

2.250 € 

645 € 

Δ.Δ.Σ. 

225 € 

95 € 

Α.Σ.Ε.Π. 

70€ 

Δωρεάν 

Ο.Π.Κ. 

- 

Δωρεάν 

Α'+ Β'+ Δ' + Α.Α.Π. 

- 

450 € 


Τεύχος 

Έντυπη μορφή 

Ψηφιακή Μορφή 

Α' 

225 € 

190 € 

Β' 

320 € 

225 € 

Γ' 

65 € 

Δωρεάν 

Υ.Ο.Δ.Δ. 

65 € 

Δωρεάν 

Δ' 

160 € 

80 € 

Α.Α.Π. 

160 € 

80 € 

Ε.Β.Ι. 

65 € 

33 € 


* Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά τα ταχυδρομικά έξοδα. 

* Για την παροχή πρόσβασης μέσω διαδικτύου σε Φ.Ε.Κ. προηγουμένων ετών και συγκεκριμένα στα τεύχη: α) Α, Β, Δ, Α.Α.Π, Ε.Β.Ι, και Δ.Δ.Σ, η τιμή προσαυξάνεται, 
πέραν του ποσού της ετήσιας συνδρομής του 2007, κατά 40 ί ανά έτος και ανά τεύχος και β) για το τεύχος Α.Ε.-Ε.Π.Ε. & Γ.Ε.ΜΗ, κατά 60 < ανά έτος παλαιότητας. 

* Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.). Το πρωτότυπο διπλότυπο (έγγραφο αριθμ. πρωτ. 9067/28.2.2005 2η Υπηρεσία 
Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται στο Εθνικό Τυπογραφείο (Καποδιστρίου 34, 
Τ.Κ. 104 32 Αθήνα). 

* Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά και θα επιστρέφονται. 

* Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου Αθηνών και Επαρχίας, οι τηλεο¬ 
πτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά Οργανα και οι τριτοβάθμιες επαγγελματικές ενώσεις δικαιούνται έκπτωσης πενήντα 
τοις εκατό (50%) επί της ετήσιας συνδρομής (τρέχον έτος + παλαιότητα). 

* Το ποσό υπέρ Τ.Α.Π.Ε.Τ. [5% επί του ποσού συνδρομής (τρέχον έτος + παλαιότητα)], καταβάλλεται ολόκληρο (Κ.Α.Ε. 3512) και υπολογίζεται πριν την έκπτωση. 

* Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρούνται στα Φ.Ε.Κ. στο τηλ.: 210 5279000. 

Φωτοαντίγραφα παλαιών Φ.Ε.Κ.: Μάρνη 8 τηλ.; 210 8220885, 210 8222924, 210 5279050. 

Οι πολίτες έχουν τη δυνατότητα ελεύθερης ανάγνωσης των δημοσιευμάτων που καταχωρούνται σε όλα τα τεύχη της Εφημερίδας της 
Κυβερνήσεως πλην εκείνων που καταχωρούνται στο τεύχος Α.Ε.-Ε.Π.Ε και Γ.Ε.ΜΗ., από την ιστοσελίδα του Εθνικού Τυπογραφείου (νννννν.θΐ.ςτ). 


Οι υπηρεσίες εξυπηρέτησης πολιτών λειτουργούν καθημερινά από 08:00 μέχρι 13:00 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ηΐΐρ://νννννν·£ΐ·(ΐΓ - ο-ιτιοίΙ: ννοί)ΐη35ΐ£Γ@&Ι·αΓ 






























